 Dhibaatada ugu darani waxay dhacdaa markay is Khilaafaan Madaxda ugu saraysa dowlada sida mida iminka taagan, hore waxa la xasuustaaa isku dhicii Madaxwayne Shariif iyo Raiisul Wasaarihiisii Cabdiweli Gaas, waxaa xiligasi dhacday in Raysulwasaare Gaas uu dacaayaddiisa ka sii daysan waayo Radio Muqdisho maadaama uu ahaa Musharax u taagan qabashada xilka Madaxwaynaha khilaafna kala dhexeeyey Madaxwayne Shariif, waxay arintaasi iyo kuwo la mid ahi ahaayeen kuwo caadi ah oo la yaab ma lahayn in Raysulwasaarihii wadanku aanu ka hadli karin Raadiyihii Qaranka oo waxa la rumaysnaa in mar walba Radio Muqdisho ay ka socon karto oo kaliya siyaasada madaxwaynaha iyo cidda taabacsan. 